A századot 1916-ban, már az első világháború alatt alapították és már január 20-án Fischamendből az olasz frontra, Haidenschaft repülőbázisára irányították. 1917 júliusában átszervezték a légierőt és az egység hadosztály-felderítői feladatokat ("Divisions-Kompanie", Flik 19D) kapott. A front mozgásával összhangban áthelyezték őket Ghirano repülőterére. 1917 októberében a 2. Isonzó-hadsereg alárendeltségében részt vett a 12. isonzói csatában. 1918 szeptemberében az újabb átszervezéskor hadtesthez rendelt ("Korps-Kompanie", Flik 19K) lett.